Kavleveg

mini|Kavleveg frå 1800-talet i Dalarna i Sverige
Kavlebru eller kavleveg er ein veg eller sti over myrer eller andre blaute område som er forsterka med kavlar, det vil seia runde eller kløyvde stokkar, som er lagt tett i tett inntil kvarandre, vanlegvis på tvers av ferdselsretninga. Stokkane fordelar belastninga av dei som bruker vegen, og hindrer at dei synker nedi myra. Kavlebru kan brukast som underlag for anna materiale. Om kavlane ligg i eit vått, surt og oksygenfattig miljø, som myrer er, rotner dei svært sakte og kan halda seg i mange år. Ei kavlebru frå mellomalderen finst på Norsk vegmuseum.

Kavlebruer blei brukt i stort omfang under den amerikanske borgarkrigen, mellom anna i sumpområda ved Mississippi under Vicksburgfelttoget og under William Tecumseh Sherman sin marsj gjennom Carolina på slutten av krigen.Grant, Ulysses, Personal Memoirs of U. S. Grant, (c) 1885: Chapter 62
Under andre verdskrigen blei det brukt kavlebruer, mellom anna på austfronten, av både tyske og sovjetiske styrkar.Military Improvisations During the Russian Campaign , Chap 5, Center of Military History, US Army 

 Sjå òg 
 Klopp
 Plankeveg

 Kjelder 

Denne artikkelen bygger på «Kavlebru» frå ,  den 29. juni 2018.  

 Litteratur 


 Bakgrunnsstoff 

 Kavlebruer – Riksantikvaren, 10. mars 2010

Kategori:Vegar
Kategori:Myr